Euroopan Grand Prix 1997

Euroopan Grand Prix 1997 oli Formula 1 -sarjan osakilpailu, joka ajettiin 26. lokakuuta 1997 Jerezissä. Kilpailun voitti Mika Häkkinen, jolle voitto oli uran ensimmäinen. Edellisestä suomalaiskuljettajan voitosta (Keke Rosberg, Australian Grand Prix 1985) oli ehtinyt kulua melkein 12 vuotta. Jacques Villeneuve, josta tuli maailmanmestari, päästi Häkkisen ja David Coulthardin viimeisellä kierroksella ohitseen. 

Tilanne ennen kilpailua

Ennen kilpailua kaksi kuljettajaa taistelivat vielä maailmanmestaruudesta; Michael Schumacher 78 pisteellä ja Jacques Villeneuve 77 pisteellä. Villeneuvella oli kaksi voittoa enemmän kuin Schumacherilla, joten tasatilanteessa Villeneuve olisi mestari. Kolmantena MM-sarjassa oli Heinz-Harald Frentzen 41 pisteellä ja neljäntenä Jean Alesi kuusi pistettä Frentzenin takana. Villeneuven olisi sijoituttava kuudenneksi tai paremmaksi ja Schumacherin edelle tullakseen mestariksi. Jos taas Schumacher sijoittuisi Villeneuven edelle tai Villeneuve jäisi ilman pisteitä, olisi Schumacher mestari.

Valmistajien mestaruus oli ratkennut jo edellisessä kilpailussa Japanin Grand Prix'ssa Williamsin hyväksi, joten taistelu siitä oli jo ohi.

Aika-ajot

Lauantaina 25. lokakuuta ajetuissa aika-ajoissa peräti kolme kuljettajaa ajoivat sekunnin tuhannesosalleen saman ajan. Ensin Villeneuve ajoi ajan 1.21,072. Neljätoista minuuttia myöhemmin Michael Schumacher ajoi saman ajan, ja kun aika-ajoja oli yhdeksän minuuttia jäljellä, myös Frentzen ajoi saman ajan. Lähtöjärjestys määräytyi sen perusteella, missä järjestyksessä he olivat aikansa ajaneet, eli paalulta lähti Villeneuve, toisena Schumacher ja kolmantena Frentzen.

Kilpailu

Sekä Schumacher että Frentzen saivat paremman lähdön kuin paalulta startannut Villeneuve, ja he ohittivat hänet. Schumacher johti ensimmäiseen mutkaan tultaessa Frentzenin ollessa toisena ja Villeneuven kolmantena. Frentzen päästi Villeneuven ohitsensa kierroksella kahdeksan. Schumacher teki ensimmäisen varikkopysähdyksensä kierroksella 22 ja Villeneuve sitä seuraavalla. Ensimmäisten varikkokäyntien aikana kärkikaksikon sijoitukset pysyivät ennallaan, mutta Frentzen putosi molempien McLarenien taakse viidenneksi. Toisten varikkopysähdysten jälkeen sijoitukset pysyivät ennallaan, mutta Villeneuve oli lähempänä Schumacheria ja saavutti häntä.

Kierroksella 48 Villeneuve yritti ohittaa Schumacheria Dry Sac -mutkassa. Villeneuve oli sisälinjalla, mutta Schumacher ajoi häntä kylkeen aiheuttaen kolarin. Schumacherin oikea eturengas osui Villeneuven auton sivuponttooniin ja Schumacher joutui keskeyttämään ajauduttuaan hiekalle. Villeneuve sanoi kilpailun jälkeen auton tuntuneen hiukan kummalliselta ja että isku oli kova. Villeneuve pystyi jatkamaan, mutta oli takanaan ajavia hitaampi. Kilpailua oli jäljellä enää 20 kierrosta. Hitaamman vauhdin takia viimeisellä kierroksella Mika Häkkinen ja David Coulthard ohittivat hänet. Mika Häkkinen ajoi uransa ensimmäiseen voittoon, ja Villeneuve varmisti kolmannella sijallaan itselleen maailmanmestaruuden. Gerhard Berger tuli uransa viimeisessä kilpailussa maaliin neljäntentä häviten Villeneuvelle vain 0,119 sekunnilla.

Kilpailun jälkeen tuomaristo rankaisi tahallaan kolaroinutta Schumacheria mitätöimällä kaikki tämän kauden aikana ansaitsemansa pisteet. Mikäli Villeneuve olisi kolarin seurauksena keskeyttänyt eikä Schumacher olisi saanut pisterangaistuksia, olisi Schumacher voittanut mestaruuden.

 Tulokset 

 Sija  Nro  Kuljettaja  Talli  Kierrokset  Aika/keskeytys  Lähtöruutu  Pisteet 1 9 20px|border Mika Häkkinen McLaren-Mercedes 69 1:38.57,771 5 10 2 10 20px David Coulthard McLaren-Mercedes 69 +1,654 6 6 3 3 20px Jacques Villeneuve Williams-Renault 69 +1,803 1 4 4 8 20px Gerhard Berger Benetton-Renault 69 +1,919 8 3 5 6 20px Eddie Irvine Ferrari 69 +3,789 7 2 6 4 20px Heinz-Harald Frentzen Williams-Renault 69 +4,537 3 1 7 14 20px Olivier Panis Prost-Mugen-Honda 69 +1.07,145 9   8 16 20px Johnny Herbert Sauber-Petronas 69 +1.12,961 14   9 23 20px Jan Magnussen Stewart-Ford 69 +1.17,487 11   10 15 20px|border Shinji Nakano Prost-Mugen-Honda 69 +1.18,215 15   11 12 20px Giancarlo Fisichella Jordan-Peugeot 68 +1 krs. 17   12 19 20px|border Mika Salo Tyrrell-Ford 68 +1 krs. 21   13 7 20px Jean Alesi Benetton-Renault 68 +1 krs. 10   14 17 20px Norberto Fontana Sauber-Petronas 68 +1 krs. 18   15 21 20px Tarso Marques Minardi-Hart 68 +1 krs. 20   16 18 20px Jos Verstappen Tyrrell-Ford 68 +1 krs. 22   17 20 20px|border Ukyo Katayama Minardi-Hart 68 +1 krs. 19   Kesk. 5 20px Michael Schumacher Ferrari 47 Kolari (Villeneuve) 2   Kesk. 1 20px Damon Hill Arrows-Yamaha 47 Vaihdelaatikko 4   Kesk. 11 20px Ralf Schumacher Jordan-Peugeot 44 Vesivuoto 16   Kesk. 22 20px Rubens Barrichello Stewart-Ford 30 Vaihdelaatikko 12   Kesk. 2 20px Pedro Diniz Arrows-Yamaha 11 Ulosajo 13  

 Muuta 
Ukyō Katayaman viimeinen kilpailu

 Lähteet 

Luokka:Formula 1 -kausi 1997
Luokka:Euroopan Grand Prix
Luokka:Espanjan moottoriurheilu
Luokka:Jerez de la Frontera